আসছে আবার প্রলয় ২

কলকাতা: অবশেষে ফিরছেন স্পেশাল ব্রাঞ্চ পুলিশ অফিসার অনিমেষ দত্ত। ২০২৩ সালে ওটিটি প্ল্যাটফর্মে মুক্তি পেয়েছিল রাজ চক্রবর্তী পরিচালিত ওয়েব সিরিজ আবার প্রলয়। এবার আসছে আবার প্রলয় ২ (Abar Proloy 2)। পরিচালেকর বিশেষ পোস্টে বিশেষ বার্তা মিলল।

দর্শক মহলে রীতিমতো সাড়া ফেলেছিল রাজের ডেবিউ সিরিজ আবার প্রলয়। এই সিরিজে ব্যাকব্রাশ করা চুলে, এক্কেবারে অ্যাকশন হিরো শাশ্বত। শাশ্বতর লুক থেকে অভিনয় সাড়া জাগিয়েছিল দর্শদের মধ্যে। আবার প্রলয়-এর সাফল্যের দুই বছর পর এবার আসছে আবার প্রলয় ২।

মঙ্গলবারই হয়ে গেল যার শুভ মহরৎ। আবার প্রলয় ২-এর শ্যুটিংও শুরু করে দিলেন রাজ।নতুন সিজনেও স্পেশাল ব্রাঞ্চ পুলিশ অফিসার অনিমেষ দত্তর ভূমিকায় দেখা যাবে শাশ্বত চট্টোপাধ্যায়কে। টলিপাড়ার একঝাঁক তারকা সিরিজে অভিনয় করবেন বলেই জানা যাচ্ছে।আগামী বছর ওটিটিতে মুক্তি পেতে পারে আবার প্রলয় ২।

অন্য খবর দেখুন