মিঠুন-শাশ্বত জুটি কী ফের পর্দায় ফিরছে, জল্পনা তুঙ্গে

কলকাতা: ‘শাস্ত্রী’র পর ফের একফ্রেমে দুই মহারথী। শুটের ফাঁকে মিঠুন চক্রবর্তীর (Mithun Chakraborty) বাড়িতে শাশ্বত চট্টোপাধ্যায় (Saswata Chatterjee)।  মুম্বইতে জমিয়ে আড্ডা দুই বাঙালি। ‘শাস্ত্রী’র পর কি তাহলে আবারও এক সিনেমায় দেখা যাবে মিঠুন-শাশ্বতকে? এই নিয়ে জল্পনা তুঙ্গে।

টলিউড ও বলিউড দু জায়গাতেই নিজেদের অভিনয়ের ছাপ ফেলেছেন শাশ্বত চট্টোপাধ্যায়। অভিনেতা মিঠুন চক্রবর্তী ও শাশ্বত চট্টোপাধ্যায় ধরা দিলেন একফ্রেমে। শাশ্বতর এক পোস্টে জল্পনার সূত্রপাত। জল্পনা চলছে শাস্ত্রীর পর ফের কী মিঠুন-শাশ্বত জুটি বাঁধতে চলেছেন। শাশ্বত তাঁর সোশ্যাল মিডিয়া পেজে একটি ছবি পোস্ট করেছেন। যেখানে মাঝখানে বসে রয়েছেন মিঠুন চক্রবর্তী আর একপাশে রয়েছেন শাশ্বত আর একপাশে অভিনেতার ছোট ছেলে নমশি চক্রবর্তী। মিঠুন-নমাশির সঙ্গে ছবি দিয়ে অভিনেতা লিখেছেন, ‘বাঘ এবং বাঘের বাচ্চার সঙ্গে।’এই ছবি পোস্ট হতেই নেটিজেনদের একাংশ ধরেই নিয়েছেন যে তাঁরা একসঙ্গে কোনও ছবিতে কাজ করছেন। বিষয়টা খোলশা করলেন অভিনেতা। তিনি জানালেন শুটিংয়ের কাজে তিনি মুম্বইয়ে রয়েছেন। মিঠুন চক্রবর্তী (Mithun Chakraborty) তাঁকে বাড়িতে খাওয়ার জন্য আমন্ত্রণ জানিয়েছিলেন। কাজের ফাঁকে মিঠুনের বাড়িতে নৈশভোজ সারেন শাশ্বত। অভিনেতা জানালেন, দীর্ঘদিন বাদে মিঠুন চক্রবর্তীর পরিবারের সকলের সঙ্গে আড্ডা দিয়ে দারুণ সময় কাটিয়েছেন।

আরও পড়ুন: মায়বী অবতারে ধরা দিলেন ঋতাভরী

View this post on Instagram

A post shared by Saswata Chatterjee (@saswatachatterjeeofficial)

অন্য খবর দেখুন

https://youtu.be/L4eKvb0Azkk?si=p7VppztDTkRgLTEU