আবার প্রলয় ২-তে আরও তীক্ষ্ণ অনিমেষ দত্ত

কলকাতা: নতুন রহস্যের জাল খুঁজতে ফের পর্দায় ফিরছেন অনিমেষ দত্ত। এবারে অনিমেষ দত্ত আরোও বেশি তীক্ষ্ণ, আরও বেশি ঝাঁঝালো। গল্পের প্রতি মোড়কে রয়েছে টানটান উত্তেজনা। পরিচালক রাজ চক্রবর্তী (Raj Chakraborty) এবারে বেশ আঁটোসাটো হয়েই নেমেছিলেন ফ্লোরে। গল্পের ঝাঁঝের মতোই ঠিক করেছেন প্রোমোশনাল ফান্ডা। আবার প্রলয় ২ (Proloy Season-2)এর ৫০ ফুটের পোস্টার লঞ্চ করে চমকে দিলেন সিনে প্রেমীদের। এখন অপেক্ষা ছবির ট্রেলারের। অনুষ্ঠানে পৌঁচ্ছে গিয়েছিল আমাদের প্রতিনিধি পারমিতা আচার্য।

আগেরবারের মতো এবারেও মুখ্য ভূমিকায় শাশ্বত চট্টোপাধ্যায় । তিনি ছাড়াও এই সিরিজে থাকছেন খরাজ মুখোপাধ্যায়, সায়নী ঘোষ, সৌরসেনী মৈত্র, পরাণ বন্দ্যোপাধ্যায়-সহ অন্যান্যরা । শাশ্বত চট্টোপাধ্যায়, সৌরসেনী মৈত্র, রোহণ ভট্টাচার্য, ওম সাহানি, দেবাশিস মণ্ডলের উপস্থিতিতে গড়িয়ার যাত্রা শুরু সংঘের মাঠে পর্দা উন্মোচন করা হয় সেই 50 ফুটের পোস্টারের । ওয়েব সিরিজের ক্ষেত্রে এই ঘটনা এই প্রথম । ‘আবার প্রলয়’-তে দর্শক পেয়েছিল সুন্দরবনের নারীপাচার চক্রের হাল হকিকত । এবার দেখা যাবে গয়না পাচারের রহস্য । আছে আরও অনেক চমক ।